אוהד מאור

אוהד מאור הוא קצין בצה"ל בדרגת אלוף-משנה, היה מפקד חטיבה 401. בעבר היה מפקד עוצבת ראם ומפקד המרכז לאימונים טקטיים במל"י.

ביוגרפיה
מאור התגייס לצה"ל בשנת 1998 ושובץ בחיל השריון. עבר הכשרה כלוחם, קורס מפקדי טנקים וקורס קציני שריון. לאחר הקורס שימש מפקד מחלקה. לאחר מכן מונה למפקד פלוגה ב' ברקן בגדוד 46, שהייתה הפלוגה האחרונה בחטיבה 401 שהפעילה טנקי מגח, עליה פיקד עד חורף 2005. במלחמת לבנון השנייה שימש כסגן מפקד גדוד 9 ובהמשך מונה לקצין אג"ם של חטיבה 401. לאחר מכן שימש מפקד גדוד 46 בין השנים 2013–2015, והוביל את הגדוד בין היתר במהלך מבצע צוק איתן. באוגוסט 2017 הועלה לדרגת אל"ם ומונה למפקד עוצבת ראם, ובמקביל למפקד המרכז לאימונים טקטיים (מא"ט) במל"י, תפקיד אותו סיים ביוני 2020. ב-22 ביולי 2020 מונה למפקד חטיבה 401, ושימש בו עד מאי 2022.

ביולי 2023 הוכרז שימונה לראש מטה פיקוד ההכשרות והאימונים ובספטמבר 2023 סוכם לתפקיד קצין שיריון ראשי ועם כניסתו לתפקיד יועלה לדרגת תת-אלוף.

למאור תואר ראשון במנהל עסקים עם התמחות בשיווק מ, והוא מתעתד ללמוד במכללה הצבאית בארצות הברית.

קישורים חיצוניים 
 "טנק של גיבורים": 15 שנים אחרי שנפגע - הטנק חוזר לשימוש

הערות שוליים

מפקדי גדודים בחטיבה 401
מפקדי עוצבת ראם
מפקדי המרכז לאימונים טקטיים
מפקדי חטיבה 401
אלופי-משנה בצה"ל
בוגרי הקריה האקדמית אונו
ישראלים שנולדו במאה ה-20